paragraph_text: U 17. stoljeću poluotočić na kojem se nalazi brijeg zvao se Bačvice. Utvrda na njemu podignuta je za Kandijskog rata radi obrane pristupa gradu s istočne kopnene i s morske strane. Poluotočić je nazvan Bačvice vjerojatno zato što su bačvasta oblika njegove visoke i strme hridine sa zapadne strane. Prestankom osmanske opasnosti, topovske bitnice su ostale te s onima na rtu Sustipana štitile morski prilaz Splitu od nezvanih gostiju. Ovdje je bilo prvo veliko splitsko izvangradsko groblje, pola stoljeća prije Sustipana. Za vrijeme kuge ovdje su na poluotočiću pokapali mrtve uz crkvicu sv. Marije, a osobito mnogo je pokopano za kuge 1783. – 84. Do početka 20. stoljeća ovdje je bio kameni križ s natpisom ob pestem. Od 1872. do 1887. građen je lukobran kojim je poluotočić poprimio današnji izgled. Tad je poznata splitska bogata obitelj Katalinić dala podići dvije velike zgrade podno njegovih zapadnih hridina, a na vrhu, na brijegu reprezentativni ljetnikovac. Od tad brijeg nosi naziv Katalinića brig, a Bačvice je ime za uvalu do.<ref>Frano Baras: Bačvice - od utvrde do kupališta, Gradska knjižnica Marka Marulića. Nedatirani tekst. Pristupljeno 11. ožujka 2018.